ร้านนี้ได้มากินแบบไม่ได้ตั้งใจ สารภาพเลยว่าตอนแรกตั้งใจจะไปกินสเต็กอ้วนผอมร้านข้างๆกันเนี่ยแหละ แต่คนแน่นมาก เราก็แบบเอาวะลองร้านนี้ก็ได้ หิวแล้วอะไรก็ได้จุดนั้น ???? ก็เลยจอดที่อ้วนผอมแล้วเดินมาวิวดอย 555555  
ร้านนี้เหมือนอารมณ์มานั่งกินข้าวหน้าบ้าน ก็ชิวๆดี เมนูมีไม่มากค่ะ ไม่ค่อยมีซอสให้เลือกเท่าไรนัก จะมีซอสส้มที่ดูแปลก แต่ยังไม่ได้ลองสั่ง ที่ร้านไม่ได้มีแต่เมนูสเต็ก แต่ยังมีพวกยำไข่ดาว หรือข้าวก็มี ส่วนสเต็กที่สั่งวันนี้ สเต็กไก่เม็กซิกันในราคา 59 บาท ถือว่าราคาน่าคบหามากเลยน้า  ถามว่ารู้จักหน้าตามั้ย บอกเลยว่าไม่เลยค่ะ แต่ก็สั่งมาแบบหิวๆ อีกอย่างก็เป็นสเต็กปลาทอดกับสเต็กหมูเป็นคอมโบ 2 ชิ้น

รอซักพักพี่ผู้ชายก็เอาสเต็กไก่เม็กซิกันมาเสิร์ฟ หน้าตาใช้ได้เลยทีเดียว ไก่ชิ้นใหญ่หนาอยู่ นุ่มใช้ได้ ที่ชอบคือเหยมันมีชีสวางบนไก่ 1แผ่นเต็มๆแล้วก็ราดด้วยซอสอะไรซักอย่างเนี่ยแหละ คือรสชาติดีเลยแหละ ???? ส่วนสเต็กคอมโบถือว่าคุ้มกับราคา 100 บาทเลย ปลาทอดชิ้นใหญ่ๆกับหมูชิ้นใหญ่เหมือนกัน นอกจากนั้นก็ยังมีสลัดกับเฟรนฟรายมาให้ในจาน ความจริงจะเอามันบดแทนเฟรนฟรายแต่ร้านยังไม่ได้ทำ ???? 
แต่ถือว่าคุ้มค่ากับราคามากๆเลยค่ะ เจ้าของร้านก็อัธยาศัยดี ยิ้มแย้มแจ่มใส ดูสะอาดสะอ้าน ร้านนี้ก็น่าลองเก็บไว้ในลิสต์สเต็กถูกเส้นคันคลองจ้า อิอิ  